คณะกรรมการตรวจเงินแผ่นดิน - วิกิพีเดีย

# คณะกรรมการตรวจเงินแผ่นดิน

### จากวิกิพีเดีย สารานุกรมเสรี

สารานุกรมประเทศไทย
...

คณะกรรมการตรวจเงินแผ่นดิน หรือ คตง. (State Audit Commission - SAC) เป็นคณะกรรมการ ที่ก่อตั้งขึ้นตามพระราชบัญญัติประกอบรัฐธรรมนูญ ว่าด้วยการตรวจเงินแผ่นดิน พ.ศ. 2542 มีหน้าที่กำกับดูแล สำนักงานการตรวจเงินแผ่นดิน ซึ่งเป็นองค์กรอิสระทำหน้าที่ตรวจสอบการใช้งบประมาณของรัฐบาล

คณะกรรมการตรวจเงินแผ่นดินประกอบไปด้วย ประธานกรรมการ 1 คน, กรรมการอื่น 9 คน พระมหากษัตริย์ทรงแต่งตั้งตามคำแนะนำของวุฒิสภา จากผู้มีความชำนาญและประสบการณ์ด้านการตรวจเงินแผ่นดิน การบัญชี การตรวจสอบภายใน การเงินการคลัง และด้านอื่น การบังคับบัญชา ดำเนินงานโดยการมีหน่วยธุรการของคณะกรรมการตรวจเงินแผ่นดินที่เป็นอิสระ มีผู้ว่าการตรวจเงินแผ่นดินเป็นผู้บังคับบัญชาขึ้นตรงต่อประธานกรรมการตรวจเงินแผ่นดิน ตามที่บัญญัติไว้ในกฎหมายประกอบรัฐธรรมนูญว่าด้วยการตรวจเงินแผ่นดิน โดยวาระการดำรงตำแหน่ง คราวละหกปีนับ และดำรงตำแหน่งได้วาระเดียว

## [แก้] คุณสมบัติ

คุณสมบัติ ลักษณะต้องห้าม การสรรหาและการเลือก การพ้นจากตำแหน่ง และอำนาจหน้าที่
  เป็นไปตามกฎหมายประกอบรัฐธรรมนูญว่าด้วยการตรวจเงินแผ่นดิน
การกำหนดคุณสมบัติและวิธีการเลือกบุคคลที่มาดำรงตำแหน่ง
  เป็นไปเพื่อให้ได้บุคคลที่มีคุณสมบัติเหมาะสมและมีความซื่อสัตย์สุจริต และเพื่อให้ได้หลักประกันความเป็นอิสระในการปฏิบัติหน้าที่
อำนาจหน้าที่
  อาทิ วางนโยบายการตรวจเงินแผ่นดิน กำหนดหลักเกณฑ์มาตรฐานเกี่ยวกับการตรวจแผ่นดิน ให้คำปรึกษาและคำแนะนำ เสนอแนะให้มีการแก้ไขข้อบกพร่องเกี่ยวกับการตรวจเงินแผ่นดิน ตลอดจนกำหนดโดยทางปกครองและพิจารณาวินิจฉัยความผิดวินัยทางงบประมาณและการคลัง เป็นต้น

ทั้งนี้ อำนาจหน้าที่ย่อมเป็นไปตามพระราชบัญญัติประกอบรัฐธรรมนูญ ว่าด้วยการตรวจเงินแผ่นดิน พ.ศ. 2542

## [แก้] ผังองค์กร

การตรวจเงินแผ่นดินในปัจจุบันเป็นองค์กรตรวจสอบอิสระและเป็นกลาง ประกอบด้วย คณะกรรมการตรวจเงินแผ่นดิน ผู้ว่าการตรวจเงินแผ่นดิน และสำนักงานการตรวจเงินแผ่นดิน โดยให้เสนอรายงานผลการปฏิบัติงานต่อสภาผู้แทนราษฎร วุฒิสภา และคณะรัฐมนตรี

- คณะกรรมการตรวจเงินแผ่นดิน (คตง.) ประกอบด้วย
  - นายนรชัย ศรีพิมล ประธานกรรมการตรวจเงินแผ่นดิน
  - นางรวีพร คูหิรัญ
  - นายบุญรอด โบว์เสรีวงศ์
  - นางศศิพัฒน์ เศวตวัฒนา
  - นายเกรียงศักดิ์ วัฒนวรางกูร
  - ศ. พันโทสมชาย วิรุฬหผล
  - นายชาญยุทธ ปทุมารักษ์
  - พลเอกยอดชาย เทพยสุวรรณ
  - นายสำราญ ภูอนันตานนท์
  - นายสิทธิพันธ ศรีเพ็ญ
- ผู้ว่าการตรวจเงินแผ่นดิน คือ คุณหญิงจารุวรรณ เมณฑกา
- สำนักงานการตรวจเงินแผ่นดิน (สตง.)

คณะกรรมการตรวจเงินแผ่นดินชุดปัจจุบัน สิ้นสภาพลงเมื่อ วันที่ 20 กันยายน พ.ศ. 2549 ตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 12/2549 โดยให้ผู้ว่าการตรวจเงินแผ่นดิน ปฏิบัติหน้าที่แทน

## [แก้] ดูเพิ่ม

- สำนักงานการตรวจเงินแผ่นดิน

## [แก้] แหล่งข้อมูลอื่น

- เว็บไซต์สำนักงานการตรวจเงินแผ่นดิน

ดึงข้อมูลจาก "http://th.wikipedia.org../../../%E0%B8%84/%E0%B8%93/%E0%B8%B0/%E0%B8%84%E0%B8%93%E0%B8%B0%E0%B8%81%E0%B8%A3%E0%B8%A3%E0%B8%A1%E0%B8%81%E0%B8%B2%E0%B8%A3%E0%B8%95%E0%B8%A3%E0%B8%A7%E0%B8%88%E0%B9%80%E0%B8%87%E0%B8%B4%E0%B8%99%E0%B9%81%E0%B8%9C%E0%B9%88%E0%B8%99%E0%B8%94%E0%B8%B4%E0%B8%99.html".

หมวดหมู่: สำนักงานการตรวจเงินแผ่นดิน

##### Views

- บทความ
- อภิปราย
- รุ่นปัจจุบัน

##### ค้นหา